Frederick Hans Haagensen

Frederick Hans Haagensen (1877–1943) var en norsk-engelsk billedkunstner og grafiker. Han benyttet ofte signaturen F.H. Haagensen. Hans tiltrekning til naturen og havet kan bli sporet tilbake til hans barndomsminner fra å vandre rundt i det landlige landskapet ved elvemunningen av elven Humber.«Frederick Hans Haagensen (1877- 1943)», Victor Batte-Lay Foundation

 Liv og virke 
Haagensen ble født i den engelske byen Grimsby i Lincolnshire i 1877 av norske foreldre; Peter Hendrik Haagensen (1837–1919) og Janna Haagensen (1837–1897). Hans far var en norsk skipsreder som handlet i tømmer og kull, og var en tid norsk og svensk konsul. Sønnen fulgte faren jevnlig på forretningsreisene mellom Norge og Grimsby. Hans kunstneriske undervisning begynte med veiledning i Firenze, og siden med omfattende reiser fra Skandinavia, Russland og de baltiske statene til vestlige Afrika, Spania og Cuba.

Han slo seg til sist ned i England, flyttet til Chelsea hvor han arbeidet og bodde med sin engelske hustru Audrey (død 1994) «Obituary: Audrey Haagensen», The Independant 12. februar 199 og barn i løpet av 1920- og 1930-tallet. Han arbeidet hovedsakelig med oljemaleri, akvarell, og trekull, men begynte også å eksperimentere med etsninger. Etter hvert ble det et medium han fortrakk selv om han begynte med det sent i livet, førtisju år gammel. Han hadde utstillinger som grafiker i New York, Boston og London, og ble innkjøpt av British Museum, Manchester Art Gallery og av private samlere. Han reiste gjentatte ganger fra England og til Norge for male og tegne naturen der.The Haagensen Connection , Laceby History

Etter å ha oppdaget et eldre hus i gammelhollandsk stil under en sykkeltur i Essex, besluttet han å flytte dit med familien. De siste sju årene av sitt liv bodde han i den lille landsbyen Bradwell-on-Sea. Han er gravlagt i den gamle kirkegården i Bradwell på kysten av East Anglia. Hans hustru Audrey Haagensen organiserte etter hans død flere utstillinger med hans bilder i Grimsby, Kendal, Southend-on-Sea, Chelmsford, og ved Leighton House i London. Til sist fikk hun også i stand en utstilling av hans grafikk i Oslo i hans gamle hjemland;  «For», uttalte fru Haagensen, «til tross for hans fødsel Grimsby, han var av rent norsk blod.»The Haagensen Connection , Laceby History. Sitat: «... the height of the tour, in Norway! "For," said Mrs Haagensen, "Despite his birth in Grimsby, he was of pure Norwegian blood".» Munchmuseet kjøpte flere av hans bilder. I 1977 utga hun en bok med hans etsninger.

 Utstillinger 
 1926: The Studio, Wellington Street, Chelsea, London [ved privat invitasjon];
 1928: The Kew Gallery, USA
 1929: The Shervee Gallery, Boston, USA; Abbey Gallery, London; 14 Great Stanhope Street, London;
 1972: The Minories, Colchester, Essex; The Galeria, Maldon, Essex;
 1974: The Little Baddow Hall Arts Centre, Essex;
 1976: P.S Tattershall Castle Art Gallery, London;
 1977: Beercroft Gallery, Southend-on-sea, Essex; Loughton House Gallery, London; Oslo Kunstforening, Norge; Doncaster Museum and Art Gallery, Yorkshire; Grimsby Art Gallery, Lincolnshire.

 Bibliografi 
 1978: Haagensen, LYC Museum Banks, Brampton Cumbria
 1976: Catalogue: Frederick Hans 1877-1943, The Butterfly Press, Malden Essex
 Haverkamp, Frode (1986): Oslo kunstforening 1936-1986. Oslo: Grøndahl. ISBN 8250408381 (ib.). s. 84, 110.

 Referanser 

 Eksterne lenker 
 Kataloglistinger hos Worldcat

Kategori:Norske malere
Kategori:Norske grafikere
Kategori:Engelske malere